  Анжелика Тихонова корреспондент 3-тӥ пӧсьтолэзе Шаркан ёросысь Быгы гуртын финн-угор сиён-юонъя «Быг-Быг» калыккуспо фестиваль ортчоз. Со улсын туала йӧскалык финн-угор кырӟасьёс понна «Даур герӟет» фестиваль-вожвылъяськон радъяське. Со сярысь фестивальлэн «ВКонтакте» мерлыко вотэсысь бамаз ивортӥзы.  Вожвылъяськонэ Удмуртиысь но Россилэн мукет улосвылъёсысьтыз рок группаосты, нимаз кырӟасьёсты, рэп но R&B ӧрын кырӟан быдэсъясьёсты но мукетъёссэ витё.  Кырӟасьёсты куать номинациосъя дунъялозы: - куинь но солэсь тросгес адямиен вокально-инструментальной ансамбльёс; - 2-9 адямилэсь калык инструментъёсын шудонъя ансамбльёс; - куинь но солэсь тросгес адямиен рок-группаос; - рэп-группаос; - рэп быдэсъясьёс; - R&B быдэсъясьёс. Вожвылъяськонэ пыриськон понна 26-тӥ инвожоозь  куриськон келяно. Юанъёсын 8 (952) 407 01 91, 8 (34136) 3- 57-21 телефон номеръёсъя Николай Несмеловлы вазиськыны луэ. Тодэ вайытом, туэ «Быг-Быг» фестиваль улсын пор но удмурт гуръёс пуктозы.  Тегъёс: Лулчеберет Шаркан Удмуртия фестиваль вожвылъяськон крезьгур  